Հայաստանում արդյունավետ սոցիալական քաղաքականություն իրականացնելու համար անհրաժեշտ է կայուն տնտեսական աճի ապահովում, ինչի համար կարևոր նախապայման է մասնավոր ներդրումների ներգրավումը: Ազգային ժողովում լրագրողների հետ զրույցում այս մասին ասաց ՀՀ ֆինանսների նախարար Վարդան Արամյանը: «Արդյունավետ սոցիալական քաղաքականությունը պետք է լինի մեր առաջնահերթություններից մեկը: Սակայն մենք պետք է նայենք մեր հնարավորություններին և հասկանանք, թե ինչպես ենք իրականացնում այդ քաղաքականությունը: Եթե իրավիճակն այնպիսին է, որ ռեսուրսները չեն բավարարում, որ դու գնաս աշխատավարձերի և կենսաթոշակների կտրուկ բարձրացման, դա խնդիր է, որովհետև ապագայում, եթե տնտեսական աճը, օրինակ, 2 տոկոս եղավ, ինչպե՞ս ենք դա փոխհատուցելու»,- նշեց Արամյանը;